નરોડા દહેગામ રોડ પર નંદનવન ડુપ્લેક્સમાં રહેતા પ્રદીપસિંહ વાઘેલાએ નરોડા પોલીસમાં ફરિયાદ નોંધાવી હતી કે, તે શામળજી ખાતે હોટલ ધરાવે છે. ડિસેમ્બર ૨૦૧૬માં તેમના પિતરાઈ ભાઈ ધર્મેન્દ્રસિંહ વાઘેલા ઘરે મળવા આવ્યાં ત્યારે તેમણે બોપલ ગાર્ડન સિટીમાં રહેતા કલ્પેશ પ્રભુદાસ શેઠ અને કાજલ કલ્પેશ શેઠ સાથે મારે પરિચય છે અને આ બન્નેને ફૂડ કોર્પોરેશન ઓફ ઈન્ડિયામાં સારી ઓળખાણ છે. તેમ કહી એક દિવસ તેમને ઘરે લઈ આવ્યાં હતા. આ ત્રણેય એફ.સી.આઈ.માં નોકરી મેળવવી હોય તો રૂ. ૧૮.૫૦ લાખ ડિપોઝિટ પેટે સેન્ટ્રલ ગવર્નમેન્ટમાં જમા કરાવવા પડશે જે નોકરી ચાલુ થયા પછી પરત મળશે.